CELEX: 32017D0029
Language: et
Date: 2017-09-22 00:00:00
Title: Euroopa Keskpanga otsus (EL) 2017/2080, 22. september 2017, millega muudetakse otsust EKP/2010/9 teatavatele TARGET2 andmetele juurdepääsu ja nende kasutamise kohta (EKP/2017/29)

14.11.2017   
               
               
                  ET
               
               
                  Euroopa Liidu Teataja
               
               
                  L 295/86
               
            EUROOPA KESKPANGA OTSUS (EL) 2017/2080,
      22. september 2017,
      millega muudetakse otsust EKP/2010/9 teatavatele TARGET2 andmetele juurdepääsu ja nende kasutamise kohta (EKP/2017/29)
      EUROOPA KESKPANGA NÕUKOGU,
      võttes arvesse Euroopa Liidu toimimise lepingut, eelkõige selle artikli 127 lõike 2 esimest ja neljandat taanet,
      võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest ja neljandat taanet ja artiklit 22,
      ning arvestades järgmist:
      
                  (1)
               
               
                  Suunisega EKP/2012/27 (1) loodi üleeuroopaline automatiseeritud reaalajaline brutoarvelduste kiirülekandesüsteem (TARGET2).
               
            
                  (2)
               
               
                  TARGET2 töötab ühtsel tehnilisel alusel nimetusega ühisplatvorm, mida käitavad Deutsche Bundesbank, Banque de France ja Banca d'Italia. Selle õigusliku struktuuri moodustavad mitmed reaalajalised brutoarvelduste süsteemid, millest igaüks on eurosüsteemi keskpanga (edaspidi „keskpank“) käitatav TARGET2 osasüsteem. Suunis EKP/2012/27 harmoneerib TARGET2 osasüsteemide reegleid võimalikult suures ulatuses.
               
            
                  (3)
               
               
                  Euroopa Keskpanga (EKP) nõukogu võttis vastu otsuse EKP/2010/9 (2).
               
            
                  (4)
               
               
                  TARGET2 tehingute andmed on vajalikud makrotasandi usaldatavusjärelevalve, finantsstabiilsuse, finantslõimumise, turuoperatsioonide, rahapoliitika operatsioonide ja ühtse järelevalvemehhanismi analüüsimiseks. See on vajalik ka nende analüüside agregeeritud tulemuste andmevahetuseks. Seetõttu tuleb otsuse EKP/2010/9 kohaldamisala laiendada, et võimaldada juurdepääs andmetele nendel eesmärkidel.
               
            
                  (5)
               
               
                  Turuinfrastruktuuri nõukogu (Market Infrastructure Board, MIB) vastutab operatsioonide eest eurosüsteemi turuinfrastruktuuride valdkonnas. Turuinfrastruktuuri nõukogu vastutusalasse jäävad ka EKP nõukogu poolt ülesandeks tehtud uued turuinfrastruktuuriga seotud algatused ja projektid, sh TARGET2 ja TARGET2-Securitiese toimimise ja operatsioonide juhtimine. Turuinfrastruktuuri ja maksete komitee vastutab maksesüsteemide järelevaatamise koordineerimise eest, sh TARGET2 järelevaatamise koordineerimise eest. TARGET2-Securities ja TARGET2 osas aitab turuinfrastruktuuri ja maksete komitee kaasa juhtimistasandile 1 määratud ülesannetes kooskõlas suunisega EKP/2012/27. Turuinfrastruktuuri nõukogu ning turuinfrastruktuuri ja maksete komitee võtavad üle makse- ja arveldussüsteemide komiteele otsusega EKP/2010/9 pandud ülesanded,
               
            ON VASTU VÕTNUD KÄESOLEVA OTSUSE:
      Artikkel 1
      Muudatused
      Otsust EKP/2010/9 muudetakse järgmiselt:
      
                  1)
               
               
                  artikkel 1 asendatakse järgmisega:
                  „Artikkel 1
                  1.   Keskpankadel on juurdepääs kõikide TARGET2 osasüsteemide kõikide osaliste tehingutaseme andmetele, mis saadakse TARGET2-st, eesmärgiga tagada TARGET2 tõhus toimimine ja selle järelevaatamine. Keskpangad võivad saada juurdepääsu ka andmetele, mis on vajalikud makrotasandi usaldatavusnõuete järelevaatamise, finantsstabiilsuse, finantslõimumise, turuoperatsioonide, rahapoliitika funktsioonide ja ühtse järelevalvemehhanismi analüüsimiseks kooskõlas lahususe põhimõttega.
                  2.   Juurdepääsu lõikes 1 osutatud andmetele ja nende kasutust kvantitatiivanalüüsis ja arvsimulatsioonides piiratakse järgmiselt:
                  
                              a)
                           
                           
                              üks töötaja ja kuni kolm asendajat nii TARGET2 käitamiseks kui ka järelevaatamiseks, et tagada TARGET2 tõhus toimimine ja järelevaatamine. Töötajad ja nende asendajad peavad olema seotud TARGET2 käitamisega ja turuinfrastruktuuride järelevaatamisega;
                           
                        
                              b)
                           
                           
                              kuni 15 liikmest koosnev rühm, kes korraldab uuringuid kõikideks muudeks analüüsideks ja keda koordineerivad Euroopa Keskpankade Süsteemi teadusuuringute juhid.
                           
                        3.   Keskpangad võivad määrata oma töötajad ja nende asendajad. Operatsioonide valdkonna töötajate ametisse nimetamise, sh teadusuuringute juhid, kellele antakse juurdepääs TARGET2 andmetele kooskõlas lõikega 2, kiidab heaks turuinfrastruktuuri nõukogu. Järelevaatamise valdkonna selliste töötajate ametisse nimetamise, kellele antakse juurdepääs TARGET2 andmetele kooskõlas lõikega 2, kiidab heaks turuinfrastruktuuri ja maksete komitee. Samas korras toimub nende asendamine.
                  4.   Turuinfrastruktuuri nõukogu koostab konkreetsed eeskirjad, mis tagavad tehinguandmete konfidentsiaalsuse. Keskpangad tagavad nende eeskirjade järgimise kooskõlas lõigetega 2 ja 3 määratud töötajate poolt. Ilma et see mõjutaks muude ametialase tegevuse või konfidentsiaalsusega seotud reeglite kohaldamist keskpankade poolt, peavad keskpangad välistama nende poolt määratud töötajate juurdepääsu lõikes 1 osutatud andmetele, kui esineb turuinfrastruktuuri nõukogu poolt kehtestatud konkreetsete eeskirjade rikkumine. Turuinfrastruktuuri nõukogu jälgib käesoleva lõike sätete järgimist.
                  5.   EKP nõukogu võib anda juurdepääsu muudele kasutajatele täpsete ja eelnevalt määratletud reeglite alusel. Sellistel juhtudel jälgib turuinfrastruktuuri nõukogu nende poolt andmete kasutamist ja turuinfrastruktuuri nõukogu poolt kehtestatud konfidentsiaalsusreeglite järgimist kooskõlas konfidentsiaalsusreeglitega suunise EKP/2012/27 (*1) II lisa artiklis 38.
                  
                     (*1)  Suunis EKP/2012/27, 5. detsember 2012, üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta (ELT L 30, 30.1.2013, lk 1).“;"
						
               
            
                  2)
               
               
                  artikli 2 lõige 1 asendatakse järgmisega:
                  „1.   Artikli 1 lõikes 1 nimetatud kvantitatiivanalüüside ja numbriliste simulatsioonide läbiviimiseks luuakse TARGET2 simulaator.“;
               
            
                  3)
               
               
                  artikkel 3 asendatakse järgmisega:
                  „Artikkel 3
                  1.   Turuinfrastruktuuri nõukogu koostab keskpika tähtajaga operatsioonide töökava ja turuinfrastruktuuri ja maksete komitee koostab järelevaatamise töökava, mida täidavad vastavalt artikli 1 lõigetele 2 ja 3 määratud töötajad, tehingutasandi andmeid kasutades.
                  2.   Turuinfrastruktuuri nõukogu võib avaldada tehingutasandi andmete kasutamisel saadud teavet tingimusel, et osalejaid ega osalejate kliente ei ole võimalik tuvastada.
                  3.   Turuinfrastruktuuri nõukogu teeb otsuseid lihthäälteenamusega. Otsuse võib ümber vaadata EKP nõukogu.
                  4.   Turuinfrastruktuuri nõukogu teavitab EKP nõukogu regulaarselt kõikidest käesoleva otsuse kohaldamisega seotud asjaoludest.“;
               
            
                  4)
               
               
                  artikkel 4 asendatakse järgmisega:
                  „Artikkel 4
                  Ilma et see piiraks suunise EKP/2012/27 II lisa artikli 38 lõike 3 kohaldamist, koordineerib turuinfrastruktuuri nõukogu keskpankade poolt teabe avalikustamist ja avaldamist osalejate või nende klientide maksete kohta, mis on sätestatud viidatud artiklis.“
               
            Artikkel 2
      Jõustumine
      Käesolev otsus jõustub järgmisel päeval pärast selle avaldamist Euroopa Liidu Teatajas.
      
         Frankfurt Maini ääres, 22. september 2017
         
            
               EKP president
            
            Mario DRAGHI
         
      
      
         (1)  Suunis EKP/2012/27, 5. detsember 2012, üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta (ELT L 30, 30.1.2013, lk 1).
      
         (2)  Otsus EKP/2010/9, 29. juuli 2010, teatavatele TARGET2 andmetele juurdepääsu ja nende kasutamise kohta (ELT L 211, 12.8.2010, lk 45).